b'\n_START_ARTICLE_\nTorus\n_START_PARAGRAPH_\nT\xc3\xb3rus (ali sv\xc3\xadtek) je rotacijska ploskev, ki nastane z vrtenjem kro\xc5\xbenice okrog osi, ki je koplanarna s kro\xc5\xbenico. V ve\xc4\x8dini primerov predpostavljamo, da se os ne dotika kro\xc5\xbenice. Telo, ki pri tem nastane, se imenuje t\xc3\xb3roid._NEWLINE_Rod torusa je enak 1.\n_START_SECTION_\nTopologija\n_START_PARAGRAPH_\nTopolo\xc5\xa1ko je torus zaprta ploskev, ki je zmno\xc5\xbeek dveh kro\xc5\xbenic S\xc2\xb9 \xc3\x97 S\xc2\xb9. Tak\xc5\xa1en topolo\xc5\xa1ki torus se imenuje tudi Cliffordov torus.'